APROBACIÓN DEFINITIVA DA MODIFICACIÓN DA BASE 22 DAS BASES DE EXECUCIÓN DO ORZAMENTO DE 2016
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 29/12/2016)

En cumprimento do artigo 17.3 do real Decreto Lexislativo 2/2004, de 5 de marzo, polo que se aproba o texto Refundido da Lei Reguladora das Facendas Locais, ao non presentar alegacións durante o prazo de exposición ao público, queda automáticamente elevado a definitivo o Acordo plenario de data 2 de decembro de 2016 de aprobación inicial da modificación da Bse 22 das Bases de Execución do Orzamento para o exercicio 2016, nos seguintes termos: Primeiro.— Aprobar a modificación total da Base 22 do Orzamento 2.016 que debe quedar como sigue: A cantidade correspondente que se abona como Complemento de Produtividade con cargo ao Orzamento Municipal, queda a libre disposición da Presidencia para retribuír o especial rendemento, a actividade extraordinaria, o interese ou iniciativa con que se desempeñan os postos de traballo. Cando concorran as circunstancias sinaladas no apartado anterior a traballadores deste Concello que se lle conceda, dito complemento estará dentro das categorías: Actividade extraordinaria polo aumento do volume de traballo nas tarefas asignadas ao posto de traballo, ocasionado por razóns debidamente xustificadas. Actividade extraordinaria pola asiganción de tarefas que non corresponden ao posto de traballo. Actividade extraordinaria no desempeño das funcións, cometidos e responsabilidades ecomendadas. Especial rendemento no desempeño do posto de traballo. Esta situación está condicionada á consecución dos resultados dentro dos prazos establecidos, así como no acerto, dedicación e entrega con que se desenvolven as correspondentes funcións. Dispoñibilidade horaria e resolución das incidencias en determinados programas ou Servizos. Dispoñibilidade para atender as emerxencias e imprevistos. Informe pormenorizado do Concelleiro delegado responsable, no que se especifique a cantidade de traballo realizado, tendo en conta indicadores como a eficacia, a calidade, o logro de resultados, tempo de traballo adicional e dispoñibilidade, ou de ser o caso, as novas funcións, as tarefas do posto acumulado, ou do posto de superior categoría a desempeñar, cometidos asignados, etc. Ademais, se procede, completarase coa avaliación do seu desempeño segundo os indicadores que se definan e a acreditación da maior dedicación horaria se fose necesario. Conforme do Concelleiro de persoal, salvo que na mesma persoa concorran os dou cargos En ningún caso, as contías asignadas por este complemento durante un período de tempo orixinarán dereitos individuais respecto das valoracións ou apreciacións correspondentes a períodos sucesivos. A pesar do indicado nos apartados anteriores, tense en conta que a valoración de dito complemento resulta un tanto complicada ao carecer, en determinados casos, de elementos de medida sobre os que asentar este concepto retributivo. Así, considerando a normativa vixente, o carácter subxectivo deste concepto retributivo, establecese nos seguintes apartados o límite máximo a que pode chegar a valoración do importe deste complemento e base de cálculo: Como base de cálculo tomarase o sumatorio dos conceptos retributivos de soldo base e complemento de destino, por canto que veñen determinados con carácter xeral que figuran no cadro de Persoal deste Concello. O importe máximo a percibir fixase en función de tres factores: 1 FACTOR.—Ata o 20 por cento da base de cálculo: cando na actividade desempeñada polo funcionario concorra unha das tres circunstancias que fundamentarían a concesión do complemento de produtividade.2 FACTORES.—Entre o 20 e 40 por cento da base de cálculo: cando na actividade desempeñada polo funcionario concorra de forma acumulada dúas das circunstancias que fundamentarían a concesión do complemento de produtividade.3 FACTORES.—Entre o 40 e o 60 por cento da base de cálculo: cando na actividade desempeñada polo funcionario concorran de forma acumulada as tres circunstancias que fundamentarían a concesión do complemento de produtividade. En casos excepcionais poderanse superar os referidos límites en función do número de horas traballadas fora da xornada laboral. Considerando estes límites, o Concelleiro delegado de área realizará, se procede, a proposta de concesión do complemento de produtividade que corresponda, e valorará de forma estimativa o seu importe. Na mesma deberá xustificarse de forma motivada que concorren as circunstancias obxectivas descritas no apartado primeiro, entre outras, explicando con precisión en qué consiste o especial rendemento, a actividade extraordinaria e /ou o interese ou a iniciativa no desempeño do posto. Finalmente será o Concelleiro delegado de persoal o que concretará, de estimala procedente, de forma definitiva a cantidade asignada a cada empregado na Resolución de concesión. A duración do complemento de produtividade poderá ser anual, semestral, trimestral ou mensual. En todo caso, poderá ser revocada en calquera momento si cesa a circunstancia ou circunstancias que motivaron a súa concesión, como consecuencia dunha reasignación de tarefas, así coma no caso de cambio de posto, cese de persoal de libre designación, etc. Segundo.— As precedentes modificacións, entrarán en vigor o mesmo día da publicación do presente edicto no Boletín Oficail da Provincia, permanecendo en vigor ata a súa modificación ou derogación expresas. Terceiro.— Contra o presente acordo, confoeme o artigo 19 do real Decreto Lexislativo 2/2004, de 5 de marzo, poderase interpoñer recurso contencioso-administrativo. En Salvaterra de Miño, a 28 de decembro de 2016.—O Alcalde, Arturo Grandal Vaqueiro.